VIGAN CITY- 1.7 million a gatad ti marijuana iti nakumpiskar dagiti otoridad iti maysa a drug surenderer iti national highway ti Brown St. idiay brgy. Alilem Daya, Alilem, Ilocos Sur.
Nabigibig ti suspek a ni Marton Comot, agtawen ti 35, naasawaan, mannalon ken taga Marcos Higway, Baguio City.
Segun ti report, maysa a concerned citizen iti nangipakaamo kadagiti otoridad a lumabas iti nasao a lugar ti Tamaraw FX a nagapu idiay Bakun, Benguet a nagkarga ti marijuana.
Gapu iti dayta, nagcheckpoint dagiti otoridad ket idi simmungad ni Comot, pinsaardeng da ken kinita da ti lisensiya na ket nakompirmar nga isuna iti dinakamat ti informant.
Sinukimat dagiti otoridad iti likod ti lugan ket nakita da iti 36 a piraso ti marijuana fruiting tops .
Addan iti kustodiya iti Alilem Municipal Police Station ti suspek ken iti marijuana a naala kenkuana.
ilo_Latn ilo_Latn ilo_Latn ilo_Latn ilo_Latn ilo_Latn